કુંભ : કોર્ટ કચેરીને લગતા કામકાજમાં મહેનતને અંતે અંશત: સફળતા મળી શકે છે. કોઇપણ પ્રકારનું દેવું ન કરવું, તેમજ ઉધાર ન લેવું. ભૂલથી પણ ક્રેડિટ કાર્ડનો ઉપયોગ વધારે ન થઇ જાય તેનું ધ્યાન રાખવું. સાથે- સાથે ગુસ્સો અને વિના કારણનો આક્રોશ ન કરવો. પડોશી જોડે સંબંધો બગડવા, ઝઘડા થવાની શક્યતા છે. તમે પોતાના માટે જો સમય નહીં કાઢો તો તમારો સ્વભાવ ચીડિયો થઇ જશે અને જેથી તબિયત પણ બગડી શકે છે. તમારી આસપાસના લોકો તમારી પ્રગતિની ઇર્ષ્યા કરીને તમારી સામે પડી શકે છે, પણ ચિંતા કરવાની બિલકુલ જરૂર નથી. જો સાચી દિશામાં આ શક્તિને વાળશો તો ઘણા અદભૂત અને ઉત્તમ પરિણામો મળશે. મનમાં થોડો ઉચાટ, ગભરામણ અને અજ્ઞાત ડર હશે. ખોટા માણસોનો જો સંગાથ હોય તો તેમનાથી દૂર રહેવામાં જ ગણેશજી ભલાઇ જોઇ રહ્યા છે. જેમાં હાથ નાંખો ત્યાં નિરાશા ઉત્પન્ન થઇ શકે છે. ઇલેક્ટ્રોનિક્સના સાધનો જેવા કે એ.સી, ફ્રીઝ, કુલર પણ વસાવી શકો છો. શુક્ર પોતે વૈભવનો કારક હોવાથી આપ હિલસ્ટેશને જઇને પણ મનોરંજન પાછળ ખર્ચ કરી શકો છો. આપની આવકની ગતિ ધીમી પડશે પણ મક્કમ ગતિએ આગળ વધતી હશે. વડીલો અથવા સંત જેવું વ્યક્તિત્વ ધરાવતી વિભૂતિઓનું સાનિધ્ય પ્રાપ્ત થાય તેમજ તેમના આશીર્વાદ મેળવવાની તક સાંપડે. આવા સમયે પોતાની જાતને ઓળખવાનો સમય મળશે અને આપ અંતરાત્માને જગાડી શકશો.